كيف أستغل الاجازة مابين الترمين how to take advantage of school break between semesters
السلام عليكم ورحمة الله وبركاته
كيفكم وكيف الاختبارات ؟؟ خلصت ولا لسا ؟ الي خلصو الحمدالله على السلامه وان شاء الله تشوفو نتايج تبسطكم والي خبصوا ان شاءلله عندكم فرصه جديده الترم الجاي تتعلموا من اغلاطكم وتصحلوها … الي ماخلصوا الله يسهلكم يارب
نجي لموضوع المدونة اليوم وهو كيف تستغلوا الاجازة القصيره مابين الترمين بشي مفيد ؟ الي اعرفوا انها تقريبا أسبوع وشي .. اذا زودوا او نقصوا مدري المهم انو في راحه بالنص ولله الحمد
عااااااااااااااااااارفه انو الي بيقراء بعضكم بيقول مافيني شده أسوي حاجه أبغا أنبسط وانام واعيش حياتي وأروق …. وهذا طبعا طبيعي وعادي وتتهنوا يارب بصحه وعافيه وأمن … وفي ناس تقول بانبسط وأروق بشي اتعلموا او يشغلني بس يفيدني بنفس الوقت .. طبعا مو كل شي مفيد ممل وهذا الي بنتكلم فيه اليوم عن امور تحبونها او تبغوا تجربوها
كيف أستغل الاجازة لصالحي ؟؟؟
اولا : أبدي سوي شي تحبيه او هوايه تحبيها او نفسك تجربيها
ثانيا : أبدي تكملي شي قد بديتي فيه من زمان وسحبتي عليه واهملتيه
ثالثا : طوري نفسك بشي يشغل وقتك ويفيدك -سوا يفد من ناحيه دراسه وشغل او يفيدك بشي تحبيه – مثلا لغة أجنبيه مو لازم بس انجليزي
رابعا : تابعي ناس ملهمه بمجالات مختلفه .. مو لازم بس ناس بالتجاره او بالفلوس او الايجابيين مثلا في ملهمين يقدروا يحمسوكم بامور كثيره مع ان مجالاتهم مختلفه ولكن لهم أثر عليك — اهم شي مايمشوا بالغلط هههه لازم ننبهكم – يعني ناس زيي أنا مثلا هههههههههه
..خامسا : اقري كتاب جديد ….. وبالمدونة شاركتكم ملخصات لكتب كثيره ملهمة
سادسا : اشوف هالنقطه مره مهمه وهي لو مالك خلق تسوي ولااااااااااااشي اهم شي أقضي وقت والوقت يكون بوعي وبحضور قلبك وعقلك مع اهلك او احبابك أو أصحابك او حتى لو ماعند احد أقضي وقت مع العالم والحياه وانتي برا طالعي الناس والحياه كيف ماشيه .. تفكروا تفكروا تفكروا بخلق الله سبحانه من اشخاص او كيف الحياه تمشي .. كيف الناس تشتغل وتتعب او الجمال الي حولك حتى لو ماكان أخضر وفخم على الاقل السماء الهواء .. جد رح يفرق معاكم هالشي عيشوا اللحظة مع الي حولكم
سابعا : سيبووووووووووووووووووا الجووووووااااااال… حاولوا لو تمسكوا بأوقات معينه على الاقل او أفضل شي احذفوا البرامج الاجتماعيه وعيشوا حياتكم بس أسبوع بتشوفوا قد أيش بتنجزوا وتتعرفوا على نفسكم اكثر
وبس هذي نصايح بسيطه لكم إن شاء الله تفيدكم وتحمسكم .. أنتوا ايش بتسوا هالاجازة ؟؟
بالنهايه
لاتنسوا تتابعوني بالمدونة وبحسابي بالانستقرام –هنا– وتشاركوا هالمدونة مع غيركم عشان يستفيدوا كمان
عيشوا بحب وإيجابية